Diari Oficial de la Generalitat Valenciana


Sumari del DOGV 1437, del 05-12-1990 (1990/819623)

ORDRE de 18 d'octubre de 1990, de la Conselleria d'Agricultura i Pesca, per la qual es regula la Denominació d'Origen Raïm de Taula Embossat «Vinalopó» i el seu Consell Regulador.
-----------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/10/18/(3)/dof/vci/html**

### Dades del document

Número de DOGV
:   1437

Data del DOGV
:   05-12-1990

Secció del DOGV
:   DISPOSICIONS GENERALS

Número del document
:   1990/819623


Data del document
:   18-10-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 18 d'octubre de 1990, de la Conselleria d'Agricultura i Pesca, per la qual es regula la Denominació d'Origen Raïm de Taula Embossat "VINALOPO" i el seu Consell Regulador.  
Atés el que disposa la Llei 25/1970, de 2 de desembre, «Estatut del Vi, la Vinya i els Alcohols», en el Reglament per a la seua aplicació, aprovat per Decret 835/1972, de 23 de març,, en el Reial Decret 728/1988, de 8 de juliol, sobre les denominacions d'Origen, genèriques i específiques de productes agro-alimentaris no vínics, i en l?Ordre de 20 de setembre de 1988 de la Conselleria d?agricultura i Pesca, per la qual s'estableix, amb caràcter provisional, la Denominació d'Origen «Raïm de Taula Embossat Vinalopó-Alacant»,  
ORDENE  
Article primer  
Aprovar el Reglament de la Denominació d'Origen Raïm de Taula Embossat «VINALOPO» i el Consell Regulador, que figura com a annex en aquesta Ordre.  
Article segon  
El Reglament que s'aprova es trametrà al Ministeri d?agricultura, Pesca i Alimentació, als efectes prevists en el Reial Decret 728/1988, de 8 de juliol.  
DISPOSICIO FINAL  
Aquesta Ordre i el Reglament que aprova entraran en vigor l?endemà de la publicació en el Diari Oficial de la Generalitat Valenciana.  
Valencia, 18 d'octubre de 1990.  
El Conseller d?agricultura i Pesca,  
LLUIS FONT DE MORA I MONTESINOS  
ANNEX  
Reglament de la Denominació d'Origen Raïm de Taula Embossat «VINALOPO» i el Consell Regulador  
CAPITOL I  
Disposicions generals  
Article primer  
D'acord amb el que disposa la Llei 25/1970, de 2 de desembre, Estatut del Vi, la Vinya i els Alcohols, en el Reglament per a la seua aplicació, aprovat per Decret 835/1972, de 23 de març, i en el Reial Decret 728/1988, de 8 de juliol, sobre les denominacions d'Origen, genèriques i específiques de productes agro-alimentaris no vínics, queda protegit amb la Denominació d'Origen, Raïm de Taula Embossat «VINALOPO», el raïm de taula que reunesca les característiques definides en aquest Reglament i complesca els requisits exigits per ell i per la legislació vigent.  
Article segon  
1. La protecció atorgada s'estén al nom geogràfic Vinalopó, i als termes municipals que composen la zona de producció, d'acord amb la legislació vigent.  
2. La Denominació d'Origen, Raïm de Taula Embossat «VINALOPO», no es podrà aplicar a cap altra classe de raïm que aquella reconeguda per aquest Reglament, ni es podran utilitzar expressions o marques que, per similitud fonètica o gràfica amb aquesta, puguen induir a confusió amb la que és objecte de protecció, encara que vagen precedides per expressions tals com «tipus», «estil», «gust», «manipulat a», «envasat a» o d'altres anàlogues.  
Article tercer  
La defensa de la Denominació d'Origen, l'aplicació del Reglament i la vigilància del seu compliment, així com també el foment i el control de la qualitat del producte emparat, queden encomanats al Consell Regulador de la Denominació d'Origen, a la Conselleria d'Agricultura i Pesca de la Generalitat Valenciana i al Ministeri d?agricultura, Pesca i Alimentació, en l?àmbit de les respectives competències.  
CAPITOL II  
De la producció  
Article quart  
1. La zona de producció del raïm, emparada per la Denominació d'Origen, Raïm de Taula Embossat «VINALOPó», comprendrà els termes municipals de la província d'Alacant d'agost, Aspe, Hondón de los Frailes, Hondón de las Nieves, Monforte del Cid, Novelda i la Romana.  
2. El Consell Regulador podrà proposar a la Conselleria d?agricultura i Pesca, l'ampliació de la zona de producció a d'altres localitats.  
Article cinquè  
1. Les varietats aptes per a ser protegides per la Denominació d'Origen seran, exclusivament, les següents: Aledo, Itàlia i Rosetti.  
Les varietats principals seran Itàlia i Aledo.  
2. El Consell Regulador podrà proposar a la Conselleria d?agricultura i Pesca, l'autorització de noves varietats que, després dels assajos i experiències corresponents, es comprove que produeixen fruits de qualitat.  
Article sisè  
1. El raïm de taula s'embossarà poc abans del verol. Els penjolls romandran protegits individualment, mitjançant una bossa de paper de cel·lulosa verge, setinada per la cara exterior des del moment de l'embossat fins a la collita .La bossa, oberta pels dos extrems, se subjectarà al penjoll per l'extrem superior. La funció d'aquesta bossa és impedir la incidència dels tractaments fito-sanitaris sobre el penjoll, protegir-lo dels atacs d'insectes, aus i accidents meteorològics de poca importància, millorar la coloració de les baies i retardarne la maduració.  
2. El raïm de taula embossat, emparat per aquesta Denominació d'Origen, es cultivarà sempre de manera recolzada, parral o emparrada .El nombre de plantes per hectàrea serà, el que es considere óptim per tal d'aconseguir la qualitat que les caracteritza, autoritzant com a màxims els valors de 3.000 peus per hectàrea per a la conducció emparrada i de 1.200 peus per hectàrea per a la conducció en parral.  
3. A les emparrades es realitzarà una poda a dos caps i dues vergues (doble Guyot) a dues branques, que totalitzarà de dotze a setze botons vists per cep .Els parrals seran de quatre branques, en les quals es deixaran de quatre a sis brocades per branca i de dos a quatre botons vists per brocada.  
4. El raïm de taula, emparat per aquesta Denominació d'Origen, es collirà al camp amb la màxima atenció i, sempre, amb la bossa protectora, on romandrà fins l'envàs.  
5. La resta de pràctiques de cultiu seran les tradicionals, encaminades a obtenir les millors qualitats.  
6. El Consell Regulador permetrà les innovacions o noves pràctiques de cultiu, tractament o treballs, encaminats a l'augment de la producció, sempre que no deriven en un detriment de la qualitat. Es donarà compte d'aquests acords a la Conselleria d?agricultura i Pesca.  
CAPITOL III  
Característiques  
Article setè  
1. En la iniciació de la collita, el raïm emparat per la Denominació d'Origen haurà estat protegit per la bossa un temps mínim de seixanta dies.  
2. En el moment de l'expedició, després del condicionament i l'envàs, els penjolls del raïm embossa hauran de reunir les característiques mínimes següents:  
- Sans.  
- Nets.  
- Exemptes de qualsevol matèria estranya.  
- Exemptes de senyals d'atacs d'insectes o malalties.  
- Exemptes de signes visibles de florit.  
- Desproveïts d'humitat exterior anormal.  
- Sense olor ni sabor estranys.  
Els grans de raïm hauran de ser:  
- Ben formats.  
- Normalment desenvolupats.  
- Units al rapó.  
Els penjolls hauran de tenir un estat de maduresa que els permeta:  
- Suportar la manipulació i el transport.  
- Respondre, al Lloc de destinació, a les exigències comercials.  
Article vuité  
1. Els tipus de raïm embossat, emparats per aquesta Denominació d'Origen, seran de les categories Extra i Primera, definides en l?Ordre Ministerial del 24 de novembre de 1982 (Butlletí Oficial de l?Estat, 27 de novembre de 1982) i en el Reglament de la Comunitat Econòmica Europea 1730/87.  
2. El raïm embossat de categoria Extra serà de qualitat superior. Els penjolls presentaran la forma i el desenvolupament característic de la varietat i seran exemptes de qualsevol defecte. La coloració serà uniforme, presentant, tot el conjunt, una tonalitat pàl·lida groc de cera.  
Les baies seran dures, ben unides al rapó, escampades uniformement sobre ell i recobertes pràcticament de tota la pruïna.  
 El raïm embossat de categoria Primera serà de bona qualitat. Els penjolls presentaran la forma i el desenvolupament característic de la varietat. La coloració serà uniforme presentant, tot el conjunt, una tonalitat groc de cera.  
Les baies seran fermes, ben unides al rapó i, en la mesura que es puga, recobertes de pruïna. Tanmateix, podran anar repartides sobre el rapó, menys uniformement que en la categoria Extra.  
S'admetran lleugeres deformacions i algun lleuger defecte de coloració.  
4. El calibratge es determinarà pel pes del penjoll. Per a la categoria Extra, el calibre mínim serà de 200 grams. Per a la categoria Primera, el calibre mínim serà de 150 grams.  
5. S'admetrà una tolerància de qualitat, per a la categoria Extra, del 507o en pes de producte que no responga a les característiques de la categoria, però conformement a les de categoria Primera.  
6. S'admetrà una tolerància de calibre, per a la categoria Extra, del 10% en pes, dels penjolls d'un envàs, que correspondran en qualsevol cas a la categoria Primera.  
CAPITOL IV   
Registres  
Article nové  
El Consell Regulador de la Denominació d'Origen, Raïm de Taula Embossat «VINALOPO», disposarà dels següents registres:  
a) Registre de Parcel·les.  
b) Registre de Magatzems o Instal·lacions d'Envàs.  
Article deu  
Les peticions d'inscripció es dirigiran al Consell Regulador, acompanyades de les següents dades, documents i comprovants:  
1. Registre de Parcel·les: nom del propietari i, en qualsevol cas, de l'arrendatari o de qualsevol altre titular de l?explotació, nom del paratge i terme municipal on és situada, polígon i parcel·la cadastral, superfície en producció, varietat, sistema de suport (parral, emparrat ... ) i totes les dades que calguen per a la perfecta classificació i qualificació.  
2. Registre de magatzems o instal·lacions d'envàs: nom o raó social i domicili del titular, emplaçament del magatzem i de les instal·lacions d'envàs, número de Registre d?Indústria Agrària, número del Registre de Sanitat, alta de llicència Fiscal, models d'etiquetes a utilitzar per a la comercialització del producte, superfície del magatzem o instal·lació d'envàs, línia de manipulació del raïm, capacitat de les cambres frigorífiques i croquis d'instal·lació.  
3. Les instal·lacions inscrites en l'apartat b) de l'article 9è. hauran de ser situades dins la zona de producció i, excepcionalment, podran inscriure's aquelles instal·lacions ubicades a zones limítrofes que, tradicionalment, hagen vingut comercialitzant raïm embossat procedent de la zona de producció de la Denominació d'Origen. Aquesta inscripció serà per campanyes vitícoles, establint el Consell Regulador els controls escaients.  
Article onze  
1. Per a la inscripció i la vigència subsegüent en els Registres de la Denominació d'Origen, serà indispensable complir sempre els requisits que s'estableixen en aquest Reglament; havent de comunicar al Consell Regulador, quan es produesca, qualsevol variació que efecte les dades subministrades en la inscripció.  
2. El Consell Regulador de la Denominació d'Origen efectuarà totes les inspeccions, que considere necessàries, per a comprovar l?efectivitat de tot el que es disposa en el paràgraf anterior.  
CAPITOL V  
Drets i obligacions  
Article dotze  
1. Només les persones naturals o jurídiques, les plantacions de les quals siguen inscrites en el corresponent Registre, podran produir raïm que haja de ser protegit per la Denominació d'Origen.  
2. Només pot aplicar-se la Denominació d'Origen al raïm procedent de plantacions inscrites, que siga manipulat conformement a les normes exigides per aquest Reglament i que reunesca les condicions qualitatives, tècniques i organolèptiques que han de caracteritzar-lo.  
3. El dret a l?ús dels noms emparats per aquesta Denominació d'Origen en propaganda, publicitat, documentació o etiquetes és exclusiu de les firmes inscrites en els registres enumerats.  
4. Pel fet de la inscripció en els registres corresponents, les persones naturals o jurídiques inscrites, queden obligades al compliment de les disposicions d'aquest Reglament i dels acords que, dins les seues competències, dicten la Conselleria d?agricultura i Pesca de la Generalitat Valenciana i el Consell Regulador, així com també a satisfer les exaccions que els corresponguen.  
5. Per a l?exercici de qualsevol dret atorgat per aquest Reglament o per a poder beneficiar-se dels serveis que preste el Consell Regulador, les persones naturals o jurídiques que tinguen inscrites les seues plantacions i. instal·lacions, hauran d'estar al corrent de les seues obligacions.  
Article tretze  
1. Als terrenys ocupats per les plantacions inscrites en el Registre de Parcel·les i en les construccions que tinguen, no podran entrar ni haver existències de raïm emnbossat, procedent de parcel·les sense dret a la Denominació d'Origen, sense la prèvia autorització del Consell Regulador.  
2. A les instal·lacions de manipulació inscrites en els registres indicats en l'article 9è es permetrà la introducció, manipulació, emmagatzemament i comercialització de raïm de taula procedent de localitats no incloses en la zona de producció de la Denominació d'Origen, prèvia notificació al Consell Regulador i de manera que s'evite sempre la mescla o confusió amb el raïm embossat amb dret a la Denominació, havent d'existir una separació neta entre ambdós processos. El Consell Regulador podrà donar normes generals i particulars per a aquests supòsits i en vigilarà el correcte compliment.  
3. Us firmes que tinguen inscrites instal·lacions només podran envasar raïm embossat, emparat per la Denominació d'Origen, als locals declarats en la inscripció.  
Article catorze  
Les firmes inscrites en el corresponent Registre no podran utilitzar les marques o noms comercials de la seua propietat o autoritzades pels seus propietaris, sense la prèvia inscripció en el Registre de Marques.  
Article quinze  
1. A les etiquetes dels envasos figurarà obligatòriament, de manera destacada, el nom de la Denominació d'Origen, a més de les dades que, amb caràcter general, es determinen en la legislació vigent.  
2. Abans de posar-les en circulació, les etiquetes hauran de ser autoritzades pel Consell Regulador, als efectes que es relacionen en aquest Reglament. Serà denegada l'aprovació d'aquelles etiquetes que per qualsevol causa puguen confondre el consumidor. També podrà ser anul·lada l'autorització d'alguna ja concedida abans, quan hagen variat les circumstàncies de l?entitat propietària, prèvia audiència de la firma interessada.  
3. Qualsevol que siga el tipus d'envàs, anirà proveït d'una contraetiqueta numerada, proporcionada pel Consell Regulador, la qual es col·locarà abans de l?expedició, d?acord amb les normes establertes.  
4. El Consell Regulador adoptarà i registrarà un emblema o logotip, com a símbol de la Denominació d'Origen.  
Així mateix, el Consell Regulador podrà fer obligatori que en l?exterior de les instal·lacions inscrites i en lloc destacat figure una placa que faqa al·lusió a aquesta condició.  
Article setze  
1. El Consell Regulador vigilarà en cada campanya que les quantitats de raïm embossat, emparat per la Denominació d'Origen, expedides per cada firma inscrita en el Registre de Magatzems o Instal·lacions d'Envàs, estan d'acord amb les quantitats de raïm de taula procedents de plantacions pròpies o alienes, inscrites i/o adquirides a altres firmes magatzemistes.  
2. El Consell Regulador facilitarà en cada campanya, a les persones físiques o jurídiques inscrites en el registre de vinyes, un document o cartilla de viticultor en la qual s'expresse la superfície de vinya inscrita, amb desglossament de varietats, així com la producció màxima admissible per a la citada campanya. El dit document anirà acompanyat del talonari amb matriu, del qual el viticultor facilitarà un exemplar a les instal·lacions d'envàs o als magatzems.  
Article dèsset  
1. Per tal de poder controlar la producció, l?envàs i l?expedició, així com també els volums d'existències si s'escau, i tot allò que calga per a poder acreditar l?origen i qualitat del raïm embossat emparat, les persones físiques o jurídiques, titulars de plantacions o instal·lacions, queden obligades de complir amb les següents formalitats:  
a) Els titulars de les plantacions inscrites presentaran, en acabar la collita i en qualsevol cas abans del 15 de gener de cada any, per a les varietats Itàlia i Rosetti, i abans del 15 de març; per a la varietat Aledo, declaració de la collita obtinguda, indicant la destinació del producte i, cos de venda, el nom del comprador. Les Entitats Associatives Agràries podran tramitar, en nom dels associats que tinguen, les dites declaracions.  
b) Totes les firmes inscrites en el Registre de Magatzems o Instal·lacions d'Envàs hauran de declarar, abans del 15 de març de cada any, la quantitat de raïm embossat comercialitzat, diferenciant les distintes varietats. També haurà d'acreditar-se la procedència del raïm embossat, emparat per la Denominació d'Origen, a petició expressa del Consell Regulador.  
Mentre tinguen existències, hauran de declarar mensualment les vendes efectuades.  
2. Les declaracions, a què es refereix l'apartat 1 d'aquest article, no podran facilitar-se ni publicar-se només que en forma genèrica, sense cap referència de caràcter individual.  
Qualsevol infracció d'aquesta norma pel personal destinat al Consell Regulador serà considerada com a falta molt greu.  
Article divuit  
1. Les partides de raïm embossat envasat, que, per qualsevol causa, presenten detectes o alteracions sensibles, o que en la manipulació o elaboració hagen incomplert els preceptes d'aquest Reglament o els dictats per la legislació vigent, seran desqualificades pel Consell Regulador, cosa que ocasionarà la pèrdua de la Denominació d'Origen   
2. A partir de la iniciació de l?expedient de desqualificació, els productes hauran de romandre degudament aïllats i retolats, sota el control del Consell Regulador, el qual determinarà la destinació del producte desqualificat, que mai podrà ser transferit a una altra instal·lació inscrita.  
3. Cas que el Consell Regulador detecta anomalies o defectes en la producció, manipulació o comercialització, advertirà el responsable del producte perquè corregesca les deficiències. Si no s'han esmenat aquestes, en el termini que hi haja per a fer-ho, es desqualificarà el producte d'igual manera que s'ha expressat en el punt 2.  
CAPITOL VI  
El Consell Regulador  
Article dèneu  
1. El Consell Regulador és un organisme integrat en la conselleria d?agricultura i Pesca, amb atribucions decisòries en totes les funcions que se li encomanen en aquest Reglament, d'acord amb el que determina la legislació vigent.  
2. El seu àmbit de competència serà determinat:  
a) Quant al territori, per la zona de producció.  
b) Quant als productes, pels protegits per la Denominació d'Origen en qualsevol de les fases de producció, circulació, manipulació i comercialització.  
c) Quant a les persones, per les inscrites als diferents registres.  
Article vint  
La missió principal del Consell Regulador és aplicar els preceptes d'aquest Reglament i vetlar-ne pel compliment, per a la qual cosa exercirà les funcions que, amb caràcter general, s'encomanen als consells reguladors en l'article 87 de la Llei 25/1970 i disposicions complementàries, així com també aquelles que expressament s'indiquen en l'articulat d'aquest Reglament.  
El Consell Regulador vetlarà especialment per la promoció i la propaganda del producte emparat, per a l?expansió dels seus mercats.  
Article vint-i-u  
El Consell Regulador queda expressament autoritzat per a vigilar el raïm de taula no protegit per la Denominació d'Origen, que es produesca, manipule, comercialitze o transita dins la zona de producció, donant compte de les incidències a la Conselleria d?agricultura i Pesca, mitjançant la tramesa de copia de les actes que es produesquen, sense perjudici de la intervenció dels organismes competents d'aquesta vigilància.  
Article vint-i-dos  
1. El Consell Regulador serà format per dotze membres i constituït de la següent manera:  
a) Un president.  
b) Un vice-president.  
c) Vuit vocals, quatre en representació del sector productor i quatre del sector d'envàs i/o comercialització. Els quatre primers seran elegits per i entre les persones que subministren raïm embossat, les plantacions dels quals figuren inscrites al Registre de Parcel·les del Consell Regulador. Els vocals representants del sector d'envàs i/o comercialització seran elegits per i entre els inscrits en el corresponent Registre.  
d) Dos vocals amb coneixements especials sobre el conreu i la comercialització del ram embossat.  
2. El president i el vice-president seran designats per la Conselleria d?agricultura i Pesca, a proposta del Consell Regulador; un d'ells del sector productor i un altre del sector de magatzems o instal·lacions d'envàs.  
3. Per cada un dels càrrecs de vocal del Consell Regulador, es designarà un suplent, triat de la mateixa manera que el titular i pertanyent al mateix sector del vocal que han de suplir.  
4. Els càrrecs de vocal seran renovats cada quatre anys, podent ser reelegits.  
5. Cas de cessament d'un vocal per qualsevol causa, es designarà un substitut en la manera establerta, però el mandat del nou vocal serà pel temps que restava al vocal substituït.  
6. El termini per a la presa de possessió dels vocals serà com a màxim d'un mes, comptador de la data de l?elecció o designació.  
7. Causarà baixa el vocal que, durant el període de vigència del seu càrrec, siga sancionat per infracció greu en les matèries que regula aquest Reglament, sia personalment, sia la firma a què pertanya. Igualment causarà baixa, per absència injustificada a tres sessions consecutives o cinc alternes, o per causar baixa en els Registres de la Denominació d'Origen.  
8. La designació dels membres del Consell Regulador es realitzarà d?acord amb el Reial Decret Legislatiu 2004/1979, de 13 de juliol.  
Article vint-i-tres  
1. Els membres del Consell Regulador, als quals es refereixen els apartats a), b) i c) de l'article anterior, hauran de estar vinculats als sectors que representen, sia directament, sia per ser directius de societats que es dediquen a les activitats que han de representar. No obstant això, una mateixa persona, natural o jurídica, no podrà tenir en el Consell Regulador doble representació, una en el sector productor i una altra en la resta de sectors.  
2. Els membres triats per ser directius d'una firma inscrita, cessaran en el càrrec en cessar com a directius d'aquesta firma, tot i que seguissen vinculats al sector per haver passat a una altra empresa, cos en què es designaria un substitut en la forma establerta.  
Article vint-i-quatre  
1. Al president correspon:  
a) Representar el Consell Regulador. Aquesta representació podrà ser delegada en el vice-president o en qualsevol membre del Consell Regulador, de manera expressa en els casos que calga.  
b) Complir i fer complir les disposicions legals i reglamentàries.  
c) Administrar els ingressos i fons del Consell Regulador i ordenar els pagaments.  
d) Convocar i presidir les sessions del Consell Regulador, assenyalar l?Ordre del dia, sotmetre a la seua decisió els assumptes que li competen i executar els acords presos.  
e) Organitzar el règim interior del Consell Regulador  
f) Contractar, suspendre o renovar el personal del Consell Regulador, previ el seu acord.  
g) Organitzar i dirigir els serveis.  
h) Informar els organismes superiors sobre les incidències que es produesquen en la producció i el mercat.  
i) Trametre a la Conselleria d?agricultura i Pesca, aquells acords que, per a compliment general, prenga el Consell Regulador, en virtut de les atribucions que li confereix aquest Reglament, i aquells que, per la importància que tinguen, estime que han de ser coneguts per aquesta institució.  
j) Aquelles altres funcions que el Consell Regulador acorda o li encomane la Conselleria d?agricultura i Pesca.  
2. La durada del mandat del president serà de quatre anys, i podrà ser reelegit.  
3. El president cessarà en expirar el termini del seu mandat o a petició pròpia. També podrà establir el cessament la Conselleria d'Agricultura i Pesca, a petició del Consell Regulador, prèvia incoació de l?expedient escaient.  
4. Cas de cessament o defunció, el Consell Regulador, en el termini d'un mes, proposarà un nou president.  
Article vint-i-cinc  
a) Correspon al vice-president, substituir el president quan estiga absent.  
b) La durada del mandat del vice-president serà de quatre anys.  
c) El vice-president cessarà en terminar el període del seu mandat o a petició pròpia, quan haja estat acceptada la seua dimissió.  
d) Cas de cessament o defunció del president, el substituirà fins la designació del nou president.  
e) Cas de cessament o defunció, el Consell Regulador, en el termini d'un mes, proposarà un nou vice-president.  
Article vint-i-sis  
1. El Consell Regulador es reunirà quan el convoque el president, sia per iniciativa pròpia, sia a petició de la tercera part dels vocals, essent obligatori celebrar sessió, si més no, una vegada cada dos mesos.  
Les sessions del Consell Regulador es convocaran amb cinc dies d'antelació, si més no, havent d'acompanyar la citació, l?Ordre del dia per a la reunió, en la qual no es podran tractar més assumptes que els prèviament assenyalats.  
Cas de necessitat, quan així ho requeresca la urgència de l'assumpte, a juí del president, se citaran els vocals per telegrama, amb vint-i-quatre hores d'antelació com a mínim.  
En qualsevol cas, el Consell Regulador quedarà vàlidament constituït quan estiga present la totalitat dels seus membres i així ho acorden per unanimitat.  
3. Els acords del Consell Regulador es prendran per majoria dels membres presents i perquè tinguen validesa caldrà que estiguen presents o representats més de la meitat dels components del Consell Regulador. El president tindrà vot de qualitat.  
4. Per a resoldre qüestions de tràmit, o en aquells casos que s'estime necessari, podrà constituir-se una Comissió Permanent, formada pel president, el vice-president i dos vocals titulars, un de cada sector, designats pel Ple de l'organisme. En la sessió que s'acorda la constitució de la dita Comissió Permanent, s'acordaran també, les missions específiques que li competeixen i les funcions que exercirà. Totes les resolucions que prenga la Comissió Permanent seran comunicades al Ple del Consell Regulador en la primera reunió que celebre.  
Article vint-i-set  
1. Per al compliment dels seus fins, el Consell Regulador comptarà amb el personal necessari i la plantilla figurarà dotada en el pressupost propi del Consell Regulador.  
2. El Consell Regulador tindrà un secretari designat pel mateix Consell, que tindrà com a comeses específiques les següents:  
a) Preparar els treballs del Consell Regulador i tramitar l?execució d'acords.  
b) Assistir a les sessions amb veu, però sense vot, cursar les convocatòries, alçar actes i custodiar els llibres i documents del Consell Regulador.  
c) Els assumptes relatius al règim interior de l?organisme, tant del personal com administratiu.  
d) Les funcions que li siguen encomanades pel president, relacionades amb la preparació i instrumentació dels assumptes de la competència del Consell Regulador  
3. Per a les funcions tècniques que té encomanades, el Consell Regulador comptarà amb els serveis tècnics necessaris, la direcció dels quals recaurà en un tècnic competent.  
4. Per als serveis de control i vigilància, comptarà amb inspectors i veedors propis. Aquests inspectors seran designats pel Consell Regulador i habilitats per la Conselleria d?agricultura i Pesca, amb les següents atribucions inspectores:  
a) Sobre les plantacions inscrites.  
b) Sobre els magatzems o instal·lacions d'envàs inscrites.  
c) Sobre els productes protegits.  
5. El Consell Regulador podrà contractar per a efectuar treballs urgents, el personal necessari, sempre que tinga aprovada en el pressupost, la dotació per aquest concepte.  
6. A tot el personal del Consell Regulador, tant amb caràcter fix com eventual, serà d?aplicació la legislació laboral.  
Article vint-i-vuit  
1. El Consell Regulador establirà un Comitè de Qualificació de Raïm Embossat, format per tres experts i un delegat del president del Consell, el qual tindrà com a comesa informar sobre la qualitat dels productes destinats al mercat, tant nacional com estranger, podent comptar aquest Comitè amb els assessoraments necessaris.  
2. El president del Consell Regulador resoldrà el que s'escaiga, si fa el cos, la desqualificació del producte en la forma prevista en l'article 18. La Resolució del president del Consell Regulador, cos de desqualificació, tindrà caràcter provisional durant els cinc dies següents.  
Si en aquest termini l?interessat sol·licita la revisió de la Resolució, aquesta haurà de passar al Ple del Consell Regulador, convocat amb caràcter d'urgència per a resoldre el que s'escaiga. Si en aquest, termini no se sol·licita la revisió, la Resolució del president es considerarà ferma.  
Les resolucions del president o del Consell Regulador, si escau, podran ser recorregudes en alçada davant la Conselleria d?agricultura i Pesca.  
El Consell Regulador dictarà normes per a la constitució i funcionament del Comitè de Qualificació.  
Article vint-i-nou  
El finançament de les obligacions del Consell Regulador s'efectuarà amb els següents recursos:  
1. Amb el producte de les exaccions parafiscals que es fixen en l'article 90 de la Llei 25/1970, a les quals s'aplicaran els tipus següents:  
a) Per a les exaccions anuals sobre plantacions inscrites, fins al 0,5% de la base. La base serà el producte del nombre d'hectàrees, inscrites a nom de cada interessat, pel valor mitjà en pessetes de la producció d'una hectàrea a la zona i campanya precedent.  
b) La taxa que corresponga a l?exacció de productes emparats, fins al doble del preu de cost de les contra-etiquetes, guardant la proporcionalitat de l?envàs. El percentatge de taxa sobre el valor serà de 0'5%.  
c) La taxa que corresponga per expedició de certificats o visat de factures.  
Els subjectes passius de cada una de les exaccions són:  
De la a), els titulars de les plantacions inscrites.  
De la c), els sol·licitants de certificats, visat de factures i adquirents de contra-etiquetes.  
2. Les subvencions, llegats i donatius que reba.  
3. Les quantitats que poguessen percebre's en concepte d'indemnitzacions per danys i perjudicis, ocasionats al Consell Regulador o als interessos que representa.  
4. Els tipus impositius fixats en aquest article podran variar-se a proposta del Consell Regulador, per la Conselleria d?agricultura i Pesca de la Generalitat Valenciana, quan les necessitats pressupostàries del Consell així ho exigesquen.  
La gestió dels ingressos i despeses que figuren en els pressuposts correspon al Consell Regulador.  
Article trenta  
Els acords del Consell Regulador que no tinguen caràcter particular i afecten una pluralitat de subjectes es notificaran mitjançant circulars exposades a les oficines del Consell Regulador. El Consell Regulador podrà trametre aquestes circulars a altres entitats interessades.  
Els acords i resolucions que prenga el Consell Regulador seran recurribles, en qualsevol cas, davant la Conselleria d?agricultura i Pesca de la Generalitat Valenciana.  
CAPITOL VII   
De les infraccions, sancions i procediments  
Article trenta-u. Normativa aplicable.  
Totes les actuacions que calga desenvolupar en matèria de tramitació d'expedients sancionadors i de tipificació d'infraccions s'ajustaran al que es disposa en la Llei 25/1970, de 2 de desembre, en el Reglament que té, aprovat pel Decret 835/1972, de 23 de març, en el Reial Decret 1945/1983, de 22 de juny, en la Llei de Procediment Administratiu, de 17 de juliol de 1958, en aquest Reglament, en la resta de la legislació vigent.  
Per a l'aplicació de la normativa anterior es tindrà en compte el que estableix el Reial Decret 4107/1982, de 29 de desembre, de traspàs de funcions i serveis de l'Administració de l?Estat a la Comunitat Autònoma Valenciana en matèria d'agricultura i pesca.  
Article trenta-dos. Tipificació de les infraccions.  
1. Les infraccions comeses per persones inscrites en algun dels registres de la Denominació d'Origen es classificaran, als efectes de sanció, segons es determina tot seguit:  
a) Faltes administratives són, en general, les inexactituds i omissions en les declaracions, guies, assentaments, Llibres de registre i la resta de documents, i, en concret, les següents:  
- Falsejar i ometre dades i comprovants, en els casos que siguen requerits per a la inscripció en els registres.  
- No comunicar immediatament al Consell Regulador, les variacions en les dades subministrades en el moment de la inscripció.  
- Ometre o falsejar dades relatives a collites o moviments d'existències.  
- Infringir els acords del Consell Regulador en els assumptes que regula aquest apartat a).  
b) Infraccions antireglamentàries al que es preveu, quant a producció i elaboració de productes emparats, que, entre d'altres, són:  
- Incomplir les normes sobre pràctiques de conreu.  
- Infringir els acords del Consell Regulador en les matèries que regula aquest apartat b).  
c) Infraccions per ús indegut de la Denominació d'Origen o per actes que la perjudiquen o desprestigien, que, entre d'altres, són:  
- Usar la Denominació d'Origen per a raïm que no haja estat produït segons les normes establertes per la legislació vigent i per aquest Reglament, o que no reunesquen les condicions que ha de caracteritzar-lo.  
- Usar noms comercials, marques o etiquetes no aprovades pel Consell Regulador en els casos a què es refereix aquest apartat c).  
- Usar locals a magatzems no autoritzats.  
- Usar o negociar indegudament amb documents, etiquetes, contraetiquetes, segells, etc, propis de la Denominació d'Origen.  
- Expedir raïm que no corresponga a les característiques de qualitat mencionades en els mitjans de comercialització.  
- Expedir, comercialitzar o posar en circulació raïm de la Denominació d'Origen, desproveït d'etiquetes o contraetiquetes numerades, o sense el mitjà de control establert pel Consell Regulador.  
Envasar o etiquetar envasos en locals que no siguen inscrits en el Consell Regulador, o no ajustar-se en l?etiquetatge als acords d'aquest.  
-Infringir els acords del Consell Regulador, especialment pel que fa a envàs, documentació i etiquetatge.  
2. Les infraccions comeses per persones no inscrites als registres del Consell Regulador són entre d'altres:  
a) Usar indegudament la Denominació d'Origen.  
b) Utilitzar noms comercials, marques, expressions, signes i emblemes que, per l?entitat que tenen o per la similitud gràfica o fonètica amb els noms protegits per la Denominació d'Origen, o amb els signes o emblemes característics d'elles, puguen induir a confusió sobre la naturalesa o l'origen dels productes, sense perjudici dels drets adquirits que siguen degudament reconeguts pels organismes competents.  
c) Usar els noms geogràfics protegits per la Denominació d'Origen en etiquetes, o propaganda de productes, encara que vaja precedit dels termes «tipus» o d'altres anàlegs.  
d) Qualsevol acció que cause perjudici o desprestigi a la Denominació d'Origen o vaja encaminada a produir confusió en el consumidor respecte a ella.  
3. Les infraccions al que es preveu en aquest Reglament, prescriuen als cinc anys de la comissió, raó per la qual tota la documentació relativa a la tramitació, haurà de ser conservada durant aquest període.  
Article trenta-tres. Sancions.  
1. Les bases per a la imposició de les multes seran determinades segons l'article 120 del Decret 835/1972.  
2. Les faltes administratives se sancionaran amb multes de l'1 al 10 per cent de la base per cada hectàrea, cos de vinyes, o del valor de les mercaderies afectades. les faltes lleus se sancionaran amb advertiment.  
3. Les infraccions antireglamentàries se sancionaran amb multes del 2 al 20 per cent de la base per cada hectàrea, cos de la vinya, o del valor de les mercaderies afectades; en aquest darrer cos la mercaderia serà decomissada.  
4. Les infraccions per ús indegut de la Denominació d'Origen o per actes que la desprestigien o la perjudiquen seran sancionades amb multes des de vint mil (20.000) pessetes fins al doble del valor de la mercaderia o productes afectats, quan el valor supere les vint mil (20.000) pessetes i, a més, amb el decomís de la mercaderia.  
5. En els casos d'infraccions greus, a més de les multes previstes en els apartats 3 i 4 d'aquest article, podrà ser sancionat l?infractor, amb la suspensió temporal del dret a l?ús de la Denominació d'Origen i, fins i tot, amb la baixa definitiva.  
La suspensió temporal du aparellada la pèrdua del dret a l?ús de certificats d'origen, etiquetes i qualsevol distintiu del Consell Regulador.  
La baixa suposa l?exclusió dels registres i la pèrdua dels drets inherents a la Denominació d'Origen.  
6. Les multes hauran de ser pagades dins el termini de quinze dies hàbils, comptadors de la notificació, així com també l?import de les despeses de presa i anàlisi de mostres si n'hi hagués. Altrament, se seguirà la via de constrenyiment. Per a recórrer en alçada serà requisit imprescindible, l?ingrés previ de la totalitat de la sanció imposada.  
Article trenta-quatre. Resolució d'expedients.  
1. La resolució dels expedients sancionadors, incoats pel Consell Regulador, correspon al mateix Consell, quan la multa assenyalada no excedesca de cinquanta mil (50.000) pessetes. Si excedia, s'elevarà la proposta a la Conselleria d?agricultura i Pesca.  
2. La resolució dels expedients per infraccions comeses per empreses ubicades fora de la Comunitat Valenciana, contra aquesta Denominació d'Origen, correspondrà a l'Administració central de l?Estat.  
3. Als efectes de determinar la quantia a què es refereix l'apartat 1, s'addicionarà, a l?import de la multa, el valor de la mercaderia decomissada.  
4. La decisió sobre el decomís de la mercaderia o la destinació que tinga correspondrà a qui tinga la facultat de resoldre l?expedient.  
5. En els casos que la infracció concerna a l?ús indegut de la Denominació d'Origen i això implique una falsa indicació de procedència, el Consell Regulador, sense perjudici de les actuacions i sancions administratives pertinents, podrà acudir als tribunals, exercint les accions civils i penals reconegudes en la legislació sobre propietat industrial.  
6. En tots els casos que la resolució de l?expedient siga amb multa, l?infractor haurà de pagar les despeses originades per les preses i anàlisis de mostres, o pel reconeixement que s'hagués realitzat, i la resta de despeses que ocasionen la tramitació i resolució de l?expedient, d'acord amb el que es disposa en el Decret 496/60, que valida la taxa per gestió tècnico-facultativa dels serveis agronomies.  
DISPOSICIO TRANSITORIA  
L'actual Consell Regulador Provisional de la Denominació d'Origen «Raïm de Taula Embossat Vinalopó» assumirà totes les funcions que corresponen al Consell Regulador, assenyalades en el capítol VI, continuant els actuals vocals en l?exercici dels seus càrrecs fins que el Consell Regulador que de constituït, d'acord amb el que es preveu en l'article 22 d'aquest Reglament.  
DISPOSICIONS FINALS  
Primera  
El Consell Regulador de la Denominació d'Origen Raïm de Tàula Embossat «VINALOPO» tindrà la seu a Novelda (Alacant).  
Segona  
Aquesta Ordre es notificarà al Ministeri d?agricultura, Pesca i Alimentació perquè en prenga coneixement i posterior ratificació, als efectes del que s'estableix en l?epígraf h) de la lletra b) de l'annex 1 del Reial Decret 4107/1982, de 29 de desembre, sobre traspàs de funcions i serveis de l'Administració de l?Estat, a la Comunitat Autònoma Valenciana, en matèria d'agricultura i pesca.


Còpia Permalink ELI